Document ID: /roh_data/filtered/fineweb-2-filterrobots_roh.jsonl.gz/18340

Studegiar rumantsch sco rom per sasez pon ins a Friburg e Turitg. Plinavant conuschan er l'universitad da Genevra e la scolaziun da magisters secundars a Son Gagl ina purschida rumantscha. L'universitad da Friburg è la suletta universitad che offra quest rom sin l'entir sectur dal studi universitar sco domena principala e secundara: diplom da magister secundar, bachelor, master, scolast gimnasial e doctorat. A Turitg pon ins studegiar rumantsch sco emprim u segund rom lateral. La glista da texts en agiunta preschenta questas purschidas e mussa er ch'il rumantsch ha adina puspè da sbatter per sia preschientscha sin nivel universitar.
(Foto: www.JenaFoto24.de / pixelio)